**RAZDJEL: 109 MINISTARSTVO PRAVOSUĐA I UPRAVE**

**GLAVA: 10975 ŽUPANIJSKO DRŽAVNO ODVJETNIŠTVO U BJELOVARU**

**RKP: 20647**

**AKTIVNOST: A640000**

**OBRAZLOŽENJE POSEBNOG DIJELA FINANCIJSKOG PLANA**

**ZA RAZDOBLJE 2025.-2027.**

PLAĆE I DOPRINOSI

U 2025. godini, da bi se poštovali limiti određeni za rashode za zaposlene, planiraju se sredstva u iznosu 1.027.558 eura (880.736 eura za plaće, za prekovremeni rad 1.500 eura i za doprinose na plaće 145.322 eura) što je oko 84% ukupno planiranih sredstava. Izračun temeljen na plaćama zaposlenih na dan 31.10.2024. (10 pravosudnih dužnosnika, 14 službenika i 2 namještenika) pokazuje da će se rebalansom za 2025. godinu morati iskazati nedostatna sredstva samo za trenutno zaposlene za plaće i doprinose na plaću u iznosu oko 51.000 eura. A takav izračun potrebno je uvećati za plaće: jedne zamjenice koja je upućena na rad u USKOK do 28.02.2025. (za 9 mjeseci njena plaća sa doprinosima na plaću iznosi 46.460 eura) i jednog državnoodvjetničkog savjetnika za radno mjesto ispražnjeno sa 30.04.2024. (za 9 mjeseci plaća sa doprinosima na plaću iznosi 23.300 eura).

U 2026. godini, da bi se poštovali limiti određeni za rashode za zaposlene, planiraju se sredstva u iznosu 1.046.532 eura (897.023 eura za plaće, za prekovremeni rad 1.500 eura i za doprinose zna plaće 148.009 eura) što za oko 35.900 eura manje od iznosa plaća trenutno zaposlenih uvećano za 0,5% za minuli rad.

Takav izračun potrebno je uvećati za plaće zaposlenika koji će se zaposliti u 2025. godini.

U 2027. godini, da bi se poštovali limiti određeni za rashode za zaposlene, planiraju se sredstva u iznosu 1.052.455 eura (902.107 eura za plaće, za prekovremeni rad 1.500 eura i za doprinose za plaće 148.848 eura) što za oko 33.900 eura manje od iznosa plaća trenutno zaposlenih uvećano za minuli rad.

OSTALI RASHODI ZA ZAPOSLENE

U 2025. godini planiraju se sredstva u iznosu 21.900 eura - potrebno je isplatiti 1 jubilarnu nagradu što iznosi otprilike 380 eura, nagrada za uskršnje blagdane za 17 službenika i namještenika i 11 pravosudnih dužnosnika u iznosu 2.800 eura, regresi za 16 službenika i namještenika i 11 pravosudnih dužnosnika u iznosu 8.100 eura, dar za djecu za 11 djece u iznosu 1.100 eura, nagrada za božićne blagdane za 17 službenika i namještenika i 11 pravosudnih dužnosnika u iznosu 8.400,00 eura, te su planirane 3 pomoći prema prosjeku iz prethodnih godina.

U 2026. godini planiraju se sredstva u iznosu 23.400 eura - potrebno je isplatiti 2 jubilarne nagrade što iznosi otprilike 1.570 eura, nagrada za uskršnje blagdane za 17 službenika i namještenika i 11 pravosudnih dužnosnika u iznosu 2.800 eura, regresi za 18 službenika i namještenika (jedna službenica se vraća sa rodiljinoga dopusta pa će imati pravo na godišnji odmor iz prethodne godine) i 11 pravosudnih dužnosnika u iznosu 8.700 eura, dar za djecu za 11 djece u iznosu 1.100 eura, nagrada za božićne blagdane za 16 službenika i namještenika i 11 pravosudnih dužnosnika u iznosu 8.100,00 eura, te su planirane 3 pomoći prema prosjeku iz prethodnih godina.

U 2027. godini planiraju se sredstva u iznosu 23.600 eura - potrebno je isplatiti 5 jubilarnih nagrada što iznosi otprilike 2.800 eura, nagrada za uskršnje blagdane za 16 službenika i namještenika i 11 pravosudnih dužnosnika u iznosu 2.700 eura, regresi za 16 službenika i namještenika i 11 pravosudnih dužnosnika u iznosu 8.100 eura, dar za djecu za 8 djece u iznosu 800 eura, nagrada za božićne blagdane za 16 službenika i namještenika i 11 pravosudnih dužnosnika u iznosu 8.100,00 eura, te su planirane 3 prema prosjeku iz prethodnih godina.

NAKNADE ZA PRIJEVOZ

U 2025. godini planiraju se u iznosu 33.500 eura, a izračun se temelji na bazi 21 radnog dana što je onda pomnoženo sa 11 mjeseci. Povećanje u odnosu na prethodno razdoblje odnose se najvećim dijelom na trošak prijevoza zamjene službenice koja je na rodiljnom dopustu a koja nije imala isplatu naknade za prijevoz.

U projekcijama za 2026. godinu i 2027. godinu planirani su isti iznosi.

MATERIJALNI RASHODI

U 2025. godini planiraju se sredstva u iznosu 150.850 eura (od kojih je 500 eura iz vlastitih prihoda). Pri izračunu su uzeta u obzir povećanja cijena (značajnija povećanja u 2024. u odnosu na 2023. godinu su za npr. hotelski smještaj 40% povećanje, poštanske usluge 30% povećanje, komunalne usluge sredinom 2023. povećane 80%, premije osiguranja povećanje 50%).

Oko 46% sredstava za materijalne rashode planirana su za intelektualne usluge koje ovise o priljevu i strukturi predmeta.

U 2026. godini planiraju se sredstva u iznosu 150.850 eura i nisu predviđena odstupanja u odnosu na 2025. godinu.

Ista situacija je i u projekciji za 2027. godini kad se planira iznos od 150.850 eura.

RASHODI ZA NABAVU NEFINANCIJSKE IMOVINE

U 2025. planira se nabava garažnih vrata kako bi se zamijenila dotrajala drvena vrata (2.500 eura). Vrata na 5 kancelarija treba izmijeniti, to su visoka vrata sa metar širokim štokovima (16.000 eura).

U lipnju 2021. godine nabavljen je službeni automobil putem financijskog leasinga, a za otplatu glavnice u 2025. godini potrebno je 4.417 eura te u 2026. (zadnja rata dospijeva 01.07.2026.) 2.281 eura.